[{"text_idx": "#000002", "text": "Cynnig i plantGofal BugeiliolTim bugeiliolCynhwysiantMeithrin Plant"}, {"text_idx": "#000009", "text": "Yn Bl 7 mae pob disgybl yn cael ei raddio yn o\u0302l yr wybodaeth a dderbynnir gan eu hysgol gynradd. Mae'r grw\u0302p blwyddyn wedi'i rannu'n ddau hanner CAE a GYB felly yn y pynciau craidd gellir eu gosod yn o\u0302l gallu ym mhob hanner y grw\u0302p blwyddyn."}, {"text_idx": "#000010", "text": "Mewn pynciau nad ydynt yn rhai craidd fel Cerddoriaeth a Hanes fe'u dysgir yn eu grwpiau tiwtoriaid. Mae asesu, monitro ac adborth rheolaidd gan athrawon dosbarth ar gynnydd yn sicrhau bod disgyblion wedi'u rhoi yn y set sydd fwyaf addas i'w cefnogi a'u herio. Mae gosod setiau Mathemateg, Cymraeg, Gwyddoniaeth a Saesneg yn hyblyg gan ei fod yn caniata\u0301u i athrawon argymell newidiadau penodol drwy gydol y flwyddyn - os oes angen mwy o gymorth neu fwy o her ar ddisgybl yn y pwnc. Yn y ddau bwnc mae pob dosbarth yn gweithio drwy'r un rhaglen astudio. Gall dosbarthiadau gwmpasu'r gwaith hwn mewn ffyrdd ychydig yn wahanol gan y bydd yr athro/athrawes yn asesu anghenion y disgyblion yn eu dosbarth. Er enghraifft, mewn Mathemateg gall y rhaniad rhwng ymarfer dulliau a datrys problemau geiriol amrywio rhwng dosbarthiadau; mewn rhai dosbarthiadau Saesneg efallai y bydd mwy o ffocws ar sgiliau llythrennedd yn ystod pob cynllun gwaith."}, {"text_idx": "#000012", "text": "Ym Mlwyddyn 9, addysgir y pynciau craidd ar draws y grw\u0302p blwyddyn sy'n caniatau i\u2019r setiau gael eu gynnal drwy gydol y flwyddyn. Rhoddir cyfle i'r disgyblion brofi cymysgedd o bynciau nad ydynt yn bynciau craidd, ac wedi'u teilwra i'w gallu a'u diddordebau. Maent hefyd yn cael cyfle i ddewis pynciau nad ydynt wedi'u profi o'r blaen ond efallai y byddant am eu dilyn mewn TGAU fel Rheoli Digwyddiadau, Iechyd a Gofal Cymdeithasol ac Astudiaethau Busnes i enwi rhai."}, {"text_idx": "#000013", "text": "Mae pob pwnc craidd yn cofnodi asesiad o waith disgyblion bedair gwaith y flwyddyn, gyda'r dyniaethau'n cynnal yr asesiadau hyn deirgwaith bob blwyddyn. Cyfunir pob un o\u2019r asesiadau ar gyfer y pynciau perthnasol er mwyn creu trefn cyrhaeddiad, a dosrennir disgyblion i setiau ar sail hwn. Caiff disgyblion eu dosbarthu i setiau drafft yn seiliedig ar hyn. Mae'r arweinwyr pwnc yn cyfarfod, yn trafod ac yn cytuno ar y ffiniau a'r disgyblion ffiniol cyn ffurfio setiau drafft. Caiff athrawon pwnc a phenaethiaid blwyddyn gyfle i nodi unrhyw broblemau gyda'r setiau drafft cyn i'r rhain gael eu cwblhau."}, {"text_idx": "#000014", "text": "Mae'r setio llawn yn digwydd ar ddiwedd pob blwyddyn ysgol, ac adeg y Nadolig ym mlwyddyn 7. Ystyrir safle\u2019r disgyblion sydd ar frig ac ar waelod y setiau ar ddiwedd termau eraill a gwneir newidiadau ble mae'n amlwg bod y set bresennol yn anaddas."}, {"text_idx": "#000015", "text": "\u200bMae disgyblion yn cael eu setio yn y pynciau craidd (Cymraeg, Saesneg, Mathemateg, Gwyddoniaeth) gyda phob pwnc yn creu eu setiau eu hunain yn seiliedig ar asesiadau pynciol a'r cyrsiau y mae'r disgyblion yn eu dilyn. Mae\u2019r setiau hyn yn cael eu haddasu ychydig yn ystod y cwrs, yn enwedig mewn gwyddoniaeth lle mae setiau gwahanol yn dilyn cyrsiau gwahanol. Dylech gysylltu a\u0302'r penaethiaid adran perthnasol os oes angen rhagor o wybodaeth arnoch am setio yn y pynciau."}]